C 81/76
LT
Europos Sąjungos oficialusis leidinys
2022 2 18
2021 m. birželio 24 d., ketvirtadienis
G. kadangi pasitvirtino, kad interneto portalas „Išsakykite savo nuomonę“ yra piliečiams ir suinteresuotiesiems subjektams naudingas prieigos taškas, kuriuo naudodamiesi jie gali dalyvauti Komisijos politikos rengimo procese; kadangi Europos Audito Rūmai 2019 m. vis dėlto paskelbė specialiąją ataskaitą su rekomendacijų rinkiniu, kad šis portalas būtų patobulintas, ypač vertimo naudojimo srityje; H. kadangi nuo 2018 m.
Komisija sujungė ataskaitas dėl subsidiarumo ir proporcingumo principų taikymo rengiant ES teisės aktus ir ataskaitas dėl santykių su nacionaliniais parlamentais, taip suteikdama daugiau svarbos nacionalinių parlamentų nuomonei ir išvengdama dviejų metinių ataskaitų dubliavimosi; I. kadangi 2017 m. Komisija gavo 52 pagrįstas nacionalinių parlamentų nuomones dėl subsidiarumo principo, 2018 m. – 37, o 2019 m. negauta nė vienos nuomonės; J. kadangi nacionalinių parlamentų pagrįstų nuomonių stoka 2019 m. yra susijusi ne su geresniu subsidiarumo ir proporcingumo principų įgyvendinimu, bet su tuo, kad 2019 m. keitėsi Komisijos sudėtis, baigiantis Europos Parlamento kadencijai ir rengiant naujus Europos Parlamento rinkimus, todėl buvo priimta mažiau teisėkūros iniciatyvų ir pasiūlymų dėl teisėkūros procedūra priimamų aktų nei ankstesniais metais; K. kadangi Parlamentas palankiai vertina poreikį nacionaliniams parlamentams kartu su Europos Parlamentu aktyviau dalyvauti demokratiškai tikrinant, kaip vykdomas tvirtesnis bendradarbiavimas, kai tai susiję su bendros kompetencijos politikos sritimis; L. kadangi neseniai, 2021 m. kovo mėn. Regionų komitetas pristatė regioninių centrų tinklą „RegHub 2.0“; kadangi šis projektas buvo pradėtas kaip Regionų komiteto iniciatyva siekiant stebėti, kaip ES politika veikia vietoje; M. kadangi Reglamentavimo patikros valdybos įgaliojimai apima poveikio vertinimų kokybės tikrinimą; N. kadangi Komisija įsipareigojo taikyti principą „kiek plius, tiek minus“ (angl. one in, one out), pagal kurį, kiekvienu pasiūlymu dėl teisėkūros procedūra priimamo akto numatant naujas prievoles, reikia panaikinti vieną lygiavertę ES lygmeniu toje pačioje politikos srityje piliečiams ir įmonėms taikomą prievolę, tačiau iki šiol šis principas nebuvo sėkmingai įgyvendintas; O. kadangi dabartinė krizė atskleidė poreikį identifikuoti ir palengvinti nereikalingą reglamentavimo naštą siekiant užtikrinti, kad ES teisės aktai per pagrįstą laikotarpį duotų numatytą naudą ir kartu būtų sumažintos nereikalingos sąnaudos, ypač spartinant vartotojams, mažosioms ir vidutinėms įmonėms (MVĮ) bei labai mažoms įmonėms skirtų paramos priemonių įgyvendinimą; kadangi siekiant naudos vartotojams, darbuotojams, MVĮ ir visiems piliečiams teisės aktai turėtų būti suderinti, aiškūs, visapusiški, įtraukūs ir pagrįsti būtinais moksliniais įrodymais, kai to reikia; pabrėžia, jog labai mažos įmonės ir MVĮ turėtų turėti tik tokias prievoles, kurios atitinka jų specifiką ir sektorių ypatybes, ir ragina Komisiją imtis ryžtingų vykdymo užtikrinimo veiksmų, kad būtų ribojamas rinkos susiskaidymas, šalinamos nepagrįstos rinkos kliūtys ir sudaromos vienodos sąlygos; kadangi „geresnis reglamentavimas“ turėtų būti naudingas visiems ir tarnauti Europos visuomenės interesams; P. kadangi Parlamentas, Komisija ir Taryba, kaip teisėkūros institucijos, turi gerbti kompetencijos suteikimo, subsidiarumo ir proporcingumo principus; 1.
primena Komisijos metinių subsidiarumo ir proporcingumo principų taikymo ataskaitų svarbą;
2. palankiai vertina nuolatines pastangas toliau atsižvelgti į subsidiarumo ir proporcingumo principus – pagrindinius principus, kuriais vadovaujasi Europos Sąjunga; primena, kad svarbu skatinti bendrą supratimą apie subsidiarumo ir proporcingumo principus ES lygmeniu, taip pat atkreipia dėmesį į ankstesniuose pranešimuose išsakytą susirūpinimą dėl šiek tiek atsainaus Komisijos metinių subsidiarumo ir proporcingumo principų taikymo ataskaitų pobūdžio, nes šiose ataskaitose dažnai išsamiai neatsižvelgiama į tai, kaip šių principų laikomasi formuojant ES politiką; pripažįsta vis didesnį Komisijos metinių ataskaitų dėl subsidiarumo ir proporcingumo principų taikymo visapusiškumą; 3. primena apie tai, jog svarbu, kad būtų nuolat paisoma Europos Sąjungos sutarties 5 straipsnyje įtvirtinto subsidiarumo principo – juo remiantis siekiama užtikrinti, kad sprendimai būtų priimami tinkamiausiu politikos lygmeniu ir kuo arčiau piliečių bei įmonių, ir kad veiksmai ES lygmeniu būtų pagrįsti atsižvelgiant į nacionaliniu, regionų ar vietos lygmeniu turimas galimybes, kartu atsižvelgiant į šiuos tris pagrindinius procesus: retrospektyvinį vertinimą, poveikio